Рашэньне камэнтуе праваабаронца Юрый Чавусаў: Я бы назваў гэтае рашэньне выключна важным. Ягонае значэньне ня толькi ў тым, што даецца належная ацэнка антыправавой сыстэме, усталяванай рэпрэсiўным Законам аб веравызнаньнях 2002 году. Гэтае рашэньне назвычай каштоўнае сваёй актуальнасьцю - яно мае характар хуткай дапамогi беларусам з боку мiжнароднай супольнасьцi. Бо менавiта цяпер мы назiраем барацьбу вернiкаў пратэстанцкай канфэсii за свае культавыя будынкi, за права практыкаваць сваю рэлiгiю незалежна ад жаданьня ўладаў i пазыцыi камунальных службаў у справе культавых будынкаў. Цяпер беларускi ўрад мусiць тэрмiнова апублiкаваць згаданае рашэньне Камiтэту ААН па правах чалавека ў афiцыйнай прэсе, а таксама прыняць захады па выпраўленьнi становiшча з правамi заяўляльнiкаў. Пра гэта ён абавязаны ў 90-дзённы тэрмiн з моманту прыняцьця рашэньня паведамiць у Камiтэт.